Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 292/14/5506	Martin, 19.8.2014
EEČ : 2-40-345-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako  otec mal. XXXXX, nar.XXXXX  ku ktorému mal vyživovaciu povinnosť vyplývajúcu zo Zákona o rodine a určenú rozsudkom Okresného súdu XXXXX XXXXX má prispievať od 01.04.2012 na výživu syna XXXXX znížené výživné vo výške 40 € mesačne, vždy do každého 20-teho dňa v mesiaci vopred k rukám  matky XXXXX, XXXXX ktorej bolo dieťa zverené do výchovy a opatery, túto povinnosť si neplnil pravidelne a v určenej výške                 od 19.11.2013 až doposiaľ, čím  mu na výživnom vznikol dlh najmenej 360 € k rukám matky, obvinený bol v evidencii nezamestnaných od XXXXX odkiaľ bol vyradený z dôvodu nespolupráce, bol zamestnaný v spoločnosti XXXXX, avšak 27.06.2014 nenastúpil riadne do zamestnania a preto mu  bola daná výpoveď zo strany zamestnávateľa z dôvodu hrubého porušenia porušenia pracovnej disciplíny, 
	obvinený výživné neplatil  aj napriek tomu, že už bol  trestným rozkazom Okresného súdu v Martine XXXXX odsúdený pre prečin zanedbania povinnej výživy podľa § 207 ods.1, ods.3 písm. b/ Tr. zák. na trest odňatia slobody vo výmere XXXXX    

lebo zanikla trestnosť činu

Odôvodnenie:
Vyšetrovateľ OR PZ XXXXX, OKP  dňa 27.05.2014 uznesením XXXXX začal trestné stíhanie a súčasne vzniesol obvinenie XXXXX, nar. XXXXX v Martine, pre trestný čin zanedbania povinnej výživy podľa § 207 ods. 1, ods. 3 písm. c/ Trestného zákona,  na tom skutkovom základe ako je vo výrokovej časti predmetného uznesenia .

Obvinený XXXXX  ku skutku uviedol, že si je vedomí, že neplatí výživné, ale so zápisom v registri trestov a so zlým zdravotným stavom sa ťažko hľadá zamestnanie. Dlžné výživné sa bude snažiť uhradiť. 

Oprávnená matka XXXXX sa vo svojej výpovedi vyjadrila k dobe neplatenia výživného obvineným a k sume dlžného výživného. Tiež uviedla, že žije spolu s troma deťmi a priateľom v Rakúsku, spoločne sa o deti starajú. Mal. syn Jozef z dôvodu neplatenia výživného obvineným núdzou netrpel, poskytla mu všetko čo potreboval.

Dňa 17.07.2014 sa obvinený dostavil na Okresnú prokuratúru v XXXXX a predložil doklad o zaplatení výživného vo výške 400 € zo dňa 17.07.2014 na adresu oprávnenej matky XXXXX. XXXXX XXXXX, ktorá uvedenú sumu prevzala, čo aj telefonicky potvrdila vyšetrovateľovi PZ.  

Podľa § 86 písm. a/ Tr. zák. o účinnej ľútosti, trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 

Obvinený XXXXX si splnil svoju vyživovaciu povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Tavelová
prokurátorka